Athletic (emakumezkoen taldea)

[300px|eskuinera|thumb|Athleticeko jokalariak laugarren [Espainiako Emakumezkoen Futbol Superliga|Superliga garaipena ospatzen San Mamesen.]]
[300px|eskuinera|thumb|2019-2020 denboraldiko euskal derbia [Anoeta estadioan.]]
**Athletic** Bilboko (Bizkaia) emakumezko futbol taldea da. 2002an sortua, beti jokatu du Espainiako lehen mailan, eta bost aldiz irabazi du liga hori.

## Historia 
1970 eta 1980ko hamarkadetan Bizkaiko emakumezkoen futbola taldeak sortzen hasi ziren. 2000. urtean, Leioa EFT sortu zen Sondika KE taldean aritutako jokalariekin. Leioa EFT mailak igoz joan zen Superligara iritsi arte. 2002an Athletic Clubeko presidentea zen Javier Uriak ituna sinatu zuen orduko Leioa EFT Athletic Clubeko emakumezko taldea izateko. Athletic Club Femenino B taldea ere sortu zen 2002an.

Taldeak 2001-02 denboraldian Superligara igotzea lortu zuen. 2002/2003 denboraldian Athletic Superligako euskal herritar talde bakarra izan zen, baina bere estreinaldia ohorezko mailan ezin hobea izan zen, txapeldun izatea lortu zuen eta. Apirilaren 27an lortu zuen txapelketa, Sevillako Hispalis gaindituz San Mames bete batean. “Lehoi emeek” hurrengo bi denboraldietan ere titulua lortu zuten, 2004-05 denboraldian partida bat ere galdu barik. Denboraldi hartako titulua jokalariek Bilboko kaleetan zehar ospatu zuten, milaka eta milaka zaleen artean.

2005-06 denboraldia hasi baino lehen, Iñigo Juaristik (hiru tituluak lortu zituen entrenatzailea) eta zenbait jokalarik taldea utzi zuten zuzendaritzarekiko desadostasunak zirela eta. Ondorioz Athleticek ezin izan zuen aurreko denboraldietako arrakasta errepikatu. 2006-07 denboraldian Juaristi itzuli zen taldera eta titulua berreskuratu zuten "lehoi emeek".

Superliga irabazteak Europako Txapeldunen Liga jokatzeko aukera eman zion taldeari, bigarren faseraino heltzea arrakasta handiena izanez. Futboleko Espainiako Erregina Kopako finala bi aldiz jokatu du baina bietan galtzaile atera da, 2012an Espanyolen aurka luzapenean eta 2014an Bartzelonaren aurka penalti jaurtiketatan.

Hurrengo denboraldietan bigarren edo hirugarren egin du beti eta 2015-16 denboraldian bosgarren aldiz lortu zuen liga irabaztea. 2016-17an apalago ibili zen eta bosgarren egin zuen. 2017-18 denboraldian hirugarrena izan zen, Atletico Madril eta Bartzelonarengadik nahiko urruti. Erreginaren Kopako finalerdietara iritsi zen baina Bartzelonak penaltietan kanporatu zuen.

2018-19 denboraldian ere aurreneko bi postuetatik urruti dabil. Errege Kopako final laurdenetan ikusle kopuru izugarria bildu zen San Mamesen, 48.121 ikusle. Europan emakumezkoen futbol partida batek izan duen kopuru handiena da eta mundu mailako bigarrena. Atlético Madrilek 0-2 irabazi zuen partida.

## Jokalariak 
### 2013/2014 denboraldiko jokalariak 
### 2014/2015 denboraldiko jokalariak 
### 2016/2017 denboraldiko jokalariak 
## Datuak 
* **Denboraldiak Lehen mailan**: 22 (guztiak, 2023-24an)
* **Lehen mailako emaitzarik onena (etxean):** Athletic 11 - Pozuelo 0 (2008-09)
* **Lehen mailako emaitzarik onena (kanpoan):** Colegio Alemán 2 - Athletic 8 (2008-09)
* **Lehen mailako emaitzarik txarrena:** Athletic 1 - Espanyol 4 (2005-06)
* **Ligako posturik onena:** 1.a
* **Ligako posturik txarrena:** 11.a

## Ibilbidea 
* ¹ 2019-20 denboraldian COVID-19 pandemiaren erruz Liga 21. jardunaldian bertan behera gelditu zen.

;Legenda:

## Palmaresa 
* Lehen maila:
** Txapelduna (5): 2002-03, 2003-04, 2004-05, 2006-07 eta 2015-2016.
** Bigarrena (3): 2011-12, 2012-13 eta 2013-14.
* Erreginaren Kopa:
** Txapelduna (0)
** Finalista (2): 2011-12 eta 2013-14.
* Euskal Herria Kopa:
** Txapelduna (7): 2011, 2013, 2014, 2015, 2016, 2017 eta 2018.
** Finalista (3): 2012, 2019, 2020.
* Teresa Herrera Trofeoa (2): 2017, 2018.
* Ramón de Carranza Trofeoa (2): 2019, 2021.

## Europako txapelketak 
UEFA Emakumezkoen Txapeldunen Liga soilik jokatzen da.

## Emakumezkoen B taldea 
Athletic Club B izenarekin jokatzen du eta Bigarren mailan ari da.

### Palmaresa 
* Bigarren maila (4): 2010, 2012, 2014, 2017
* Euskadiko Federazioaren Kopa (4): 2011, 2015, 2018, 2019

### Azken denboraldiak 
## Erreferentziak 
## Ikus, gainera 
* Athletic Club
* Espainiako Emakumezkoen Futbol Superliga
* Elixabete Capa
* Irantzu Castrillo
* Eba Ferreira Martínez
* Izaskun Gaztelu
* Julene Guarrotxena
* Itziar Gurrutxaga
* Elixabet Ibarra
* Iraia Iturregi
* Aitziber Juaristi
* Uguzne Mezo
* Nerea Onaindia
* Arrate Orueta
* Lorena Sanchez
* Leire Zabala

## Kanpo estekak 
* Athletic Clubeko webgunearen emakumezkoen taldea.